Na temelju članka 3. stavka 1. alineja 6., članka 4. i članka 37. stavak 4. Zakona o upravljanju državnom imovinom („Narodne novine“, br. 52/18.), članka 144. Zakona o rudarstvu („Narodne novine“, broj 56/13., 14/14., 52/18., 115/18. i 98/19.) i članka 8. stavka 2. Pravilnika o postupanju s viškom iskopa koji predstavlja mineralnu sirovinu kod izvođenja građevinskih radova („Narodne novine“, broj 79/14.) te odluke potpredsjednika Vlade i ministra, Klasa: 053-01/19-01/108, Urbroj: 531-09-1-3-2/8-23-143 od 13. travnja 2023. godine, Ministarstvo prostornoga uređenja, graditeljstva i državne imovine, objavljuje

**JAVNO PRIKUPLJANJE PONUDA ZA KUPNJU TALIONIČKE TROSKE 2/23**

**PREDMET JAVNOG POZIVA**

|  |  |  |  |  |  |  |
| --- | --- | --- | --- | --- | --- | --- |
| Redni broj: | Količina u m3: | Katastarska općina (deponij-lokacija): | Katastarska čestica (deponij): | Ukupna početna cijena (eur/kuna): | Iznos jamčevine: | Odluka: |
| 1. | 74.836,00 | Biljane Donje | 87/1, 58/3, 58/4 i 58/6 | 198.648,90 eur/1.496.720,00 kuna/ | 19.864,89 eur/149.672,00 kuna/ | Klasa: 053-01/19-01/108, Urbroj: 531-09-1-03-2/8-23-143 |

ROK ZA PODNOŠENJE PONUDA: **26. svibanj 2023. do 10,00 sati.**

**Javno otvaranje ponuda održat će se u Ministarstvu prostornoga uređenja, graditeljstva i državne imovine, Zagreb, Savska cesta 41, PT Zagrepčanka, 11. kat dana 26. svibnja 2023. godine u 11,00 sati.**

Osobe zainteresirane za kupnju mogu izvršiti uvid u elaborate o ispitivanju sastava troske i mogućnosti uporabe troske u građevinarstvu u prostorijama Ministarstva prostornoga uređenja, graditeljstva i državne imovine u Zagrebu, Savska cesta 41, PT Zagrepčanka, 12. kat uz prethodnu telefonsku najavu (01 6448 814).

Ostale informacije moguće je dobiti radnim danom od 13:00 do 14:00 sati na broj telefona 01 6448 814.

Cjeloviti tekst oglasa sa svim detaljima i uvjetima javnog poziva nalazi se na: mpgi.gov.hr, mvep.gov.hr i [www.hgk.hr](http://www.hgk.hr).

**PODNOŠENJE PONUDA**

Ponuda i prilozi uz ponudu dostavljaju se u zatvorenoj omotnici.

Na prednjoj strani i poleđini omotnice potrebno je navesti upozorenje **«PONUDA ZA KUPNJU TALIONIČKE TROSKE 2/23 - NE OTVARATI do 26. svibnja 2023. do 11,00 sati.».**

Ponude se podnose neposredno u pisarnicu Ministarstva prostornoga uređenja, graditeljstva i državne imovine koja se nalazi na adresi **Vinogradska ulica 25, 10 000 Zagreb** ili putem pošte slanjem preporučene pošiljke na adresu: Ministarstvo prostornoga uređenja, graditeljstva i državne imovine, Vinogradska ulica 25, 10 000 Zagreb do dana 26. svibnja 2023. godine do 10,00 sati.

Kao dan predaje ponude smatra se dan zaprimanja ponude u Ministarstvu prostornoga uređenja, graditeljstva i državne imovine.

Sve ponude pristigle nakon roka za podnošenje naznačenog u javnom pozivu otvorit će se, ali se neće razmatrati te se trajno zadržavaju i neće biti vraćene ponuditelju.

Javno otvaranje ponuda održat će se u Ministarstvu prostornoga uređenja, graditeljstva i državne imovine na adresi **Savska cesta 41, (PT Zagrepčanka, 11. kat)** dana 26. svibnja 2023. godine u 11:00 sati, a na otvaranju ponuda mogu biti nazočni ponuditelji ili od njih ovlaštene osobe te javnost.

Ponuditelj je podnošenjem ponude izričito suglasan da Ministarstvo prostornoga uređenja, graditeljstva i državne imovine može prikupljati, koristiti i dalje obrađivati dostavljene podatke u svrhu provedbe postupka javnog prikupljanja ponuda i prodaje poslovnog prostora, a sve sukladno Općoj uredbi o zaštiti podataka – Uredba (EU) 2016/679 te iste objaviti sukladno članku 10., stavku 1., točki 10. Zakona o pravu na pristup informacijama („Narodne novine“ br. 25/13 i 85/15).

**OPĆI UVJETI POSTUPKA JAVNOG PRIKUPLJANJA PONUDA**

1. Najpovoljnijim ponuditeljem smatra se ponuditelj koji je ponudio najvišu cijenu za ukupnu količinu talioničke troske koja mora biti veća od ukupne početne cijene i izražena u eurima, a ponude dostavljene u drugoj valuti neće se razmatrati.
2. U postupku javnog prikupljanju ponuda mogu sudjelovati sve fizičke osobe koje imaju

državljanstvo Republike Hrvatske, državljanstvo država koje čine Europski gospodarski prostor te državljani onih država s kojim Republika Hrvatska ima Ugovor o reciprocitetu stjecanja nekretnina. U postupku javnog prikupljanju ponuda mogu sudjelovati sve pravne osobe koje imaju sjedište u Republici Hrvatskoj ili državi koja čini Europski gospodarski prostor.

1. Ponuditelj koji je odustao od ponude gubi pravo na povrat jamčevine.
2. U slučaju odustanka prvog najpovoljnijeg ponuditelja, najpovoljnijim ponuditeljem smatra se sljedeći ponuditelj koji je ponudio najvišu cijenu uz uvjet da je veća od početne cijene.
3. U gore navedenom slučaju sljedećem najpovoljnijem ponuditelju uputit će se poziv za očitovanje da li i dalje ostaje kod svoje ponude. Poziv za očitovanje uputit će se elektroničkom poštom na adresu navedenu u ponudi, a isti je dužan očitovati se u roku od 5 (slovima: pet) dana od dana primitka poziva. Ukoliko se sljedeći najpovoljniji ponuditelj ne očituje u gore navedenom roku, smatrat će se da je isti odustao kod svoje ponude.

1. Ukoliko se sljedeći najpovoljniji ponuditelj u roku navedenom u točki 5. očituje da ostaje kod svoje ponude isti je dužan u roku od 15 (slovima: petnaest) dana od dana primitka poziva za očitovanje ponovno uplatiti iznos jamčevine i dostaviti dokaz o istom te dostaviti novu izjavu ovjerenu kod javnog bilježnika, kojom se obvezuje da će sklopiti ugovor o kupoprodaji na njegov trošak, da u cijelosti prihvaća uvjete natječaja, te da njegova ponuda ostaje na snazi 90 dana računajući od dana javnobilježničke ovjere potpisa na navedenoj izjavi.
2. Ministarstvo prostornoga uređenja, graditeljstva i državne imovine zadržava pravo odustanka od prodaje talioničke troske u svako doba prije potpisivanja ugovora. U slučaju da Ministarstvo prostornoga uređenja, graditeljstva i državne imovine odustane od prodaje izvršit će povrat uplaćene jamčevine ponuditelju bez prava na zakonsku zateznu kamatu za razdoblje od njezine uplate do isplate i pri tome ne snosi materijalnu ili drugu odgovornost prema ponuditeljima, niti ima obvezu obavijestiti ih o razlozima za takav postupak.
3. Nakon odabira najpovoljnijeg ponuditelja jamčevina će se odabranom ponuditelju uračunati u kupoprodajnu cijenu, a ostalim ponuditeljima Ministarstvo prostornoga uređenja, graditeljstva i državne imovine vratit će jamčevinu na račun s kojeg je ista isplaćena bez prava na zakonsku zateznu kamatu za razdoblje od njezine uplate do isplate.
4. Ponuda i priložena dokumentacija trajno se zadržavaju te se ne vraćaju ponuditelju.
5. Nakon javnog otvaranja ponuda, svi ponuditelji imaju pravo uvida u natječajnu dokumentaciju i podnesene ponude, po prethodnoj najavi.
6. Po završetku javnog otvaranja ponuda, povjerenstvo za provedbu javnog prikupljanja ponuda izvršit će uvid u zaprimljene ponude, ocijeniti valjanost svake ponude te sastaviti zapisnik koji će sadržavati prijedlog članova povjerenstva o izboru najpovoljnijeg ponuditelja.
7. Ministar prostornoga uređenja, graditeljstva i državne imovine donijet će Odluku o izboru najpovoljnijeg ponuditelja i prodaji talioničke troske.
8. O rezultatima javnog natječaja ponuditelji će biti obaviješteni putem mrežnih stranica Ministarstva prostornoga uređenja, graditeljstva i državne imovine, s tim da će se najpovoljnijem ponuditelju odluka dostaviti na adresu elektroničke pošte navedenu u ponudi.
9. Po donošenju Odluke o izboru najpovoljnijeg ponuditelja Ministarstvo prostornoga uređenja, graditeljstva i državne imovine priprema prijedlog Ugovora o kupoprodaji te se isti dostavlja najpovoljnijem ponuditelju radi potpisa i ovjere.
10. Izabrani ponuditelj dužan je u roku od 8 (slovima: osam) dana od dostave ugovora o kupoprodaji isti potpisati i dostaviti Ministarstvu prostornoga uređenja, graditeljstva i državne imovine. U suprotnom, Ministarstvo prostornoga uređenja, graditeljstva i državne imovine može odluku o izboru najboljeg ponuditelja i prodaji poslovnog prostora staviti izvan snage.

**SADRŽAJ PONUDE**

**1. Ponuda mora sadržavati**

* 1. redni broj predmeta javnog poziva, količinu i lokaciju;
	2. ponuđeni iznos ukupne kupoprodajne cijene u eurima,
	3. ime i prezime ponuditelja, prebivalište/sjedište, osobni identifikacijski broj (OIB) (za fizičke osobe i fizičke osobe koje imaju registrirani obrt ili obavljaju samostalnu profesionalnu djelatnost) odnosno naziv trgovačkog društva, sjedište, osobni identifikacijski broj (OIB) (za pravne osobe) te adresu elektroničke pošte i broj telefona radi kontakta,
	4. potvrdu izdanu od Ministarstva financija – Porezne uprave (izvornik, preslika ili elektronski zapis) da ponuditelj nije dužnik po osnovi javnih davanja, osim ako je sukladno posebnim propisima odobrena odgoda plaćanja navedenih obveza, pod uvjetom da se pridržava rokova plaćanja, ne stariju od 30 dana na dan otvaranja ponuda,
	5. domaće fizičke osobe dužne su priložiti presliku važeće osobne iskaznice, a strane fizičke osobe presliku važeće putovnice,
	6. presliku izvatka iz odgovarajućeg registra (sudskog, obrtnog ili drugog), rješenje o upisu u odgovarajući upisnik samostalnih djelatnosti, izvadak iz domicilnog registra za strane pravne osobe s ovjerenim prijevodom sudskog tumača na hrvatski jezik, a koji izvaci i rješenja ne smiju biti stariji od 30 (slovima: trideset) dana na dan otvaranja ponuda,
	7. dokaz o izvršenoj uplati jamčevine na račun Ministarstva prostornoga uređenja, graditeljstva i državne imovine IBAN: HR12 1001005 1863000160, model 64, uz poziv na broj 9725-47061-OIB UPLATITELJA, a u opisu plaćanja treba navesti oznaku TALIONIČKA TROSKA 2/23 za koju se uplaćuje jamčevina,
	8. izjavu ponuditelja ovjerenu kod javnog bilježnika (izvornik), kojom se obvezuje da će u slučaju ako njegova ponuda bude prihvaćena, sklopiti ugovor o kupoprodaji na njegov trošak, da u cijelosti prihvaća uvjete natječaja, te da njegova ponuda ostaje na snazi 90 (slovima: devedeset) dana računajući od dana otvaranja ponuda.

**2. Ponuda s cjelokupnom dokumentacijom za sudjelovanje u javnom natječaju mora biti numerirana na način da je označen svaki broj stranice ponude i dokumentacije (npr.: 1/3, 2/3, 3/3) te mora biti uvezana u cjelinu ( npr. jamstvenikom ili vrpcom ) na način da nije moguće naknadno vađenje ili umetanje listova ili dijelova ponude. Ponuda uvezana spiralnim uvezom neće se smatrati valjanom.**

**3. Ponuda koja ne sadrži sve navedeno u točki I. i nije numerirana i uvezana na način predviđen točkom II., smatrat će se nevaljanom.**